Тереза Мей : Брекзит ще подкопае европейската сигурност Тереза Мей : Брекзит ще подкопае европейската сигурност Излизането на Великобритания от структурите на Общността ще подкопае сериозно европейската сигурност , освен ако не бъде постигнато бързо ново споразумение за сътрудничество между Лондон и Брюксел . Това предупреди в петък премиерът на Обединеното кралство Тереза Мей , отбелязва британското издание The Independent . Мей подчерта , че Брекзит ще засегне редица аспекти на сигурността - от подкопаването на трансграничната работа за борба с тероризма и организираната престъпност , до потенциалното засилване на екстремистките групировки на Стария континент , предаде " Фокус " . Изтича времето , в което има надежда за постигане на нова сделка , а Великобритания ще се откаже от механизмите за сътрудничество в областта на външната политика , сигурността и отбраната още следващия март . Предупреждението бе направено в навечерието на участието на Тереза Мей в Мюнхенската конференция по сигурността . В събота тя ще изнесе реч в Мюнхен , в рамките на която ще потвърди своя „ безусловен " ангажимент към европейска сигурност след Брекзит , подчертават от редакцията . От Мей се очаква да заяви , че Великобритания иска да остане част от Европейската заповед за арест ( ЕЗА ) и от Европол , агенцията за правоприлагане на ЕС .